section_heading: Naslovnica i objava
paragraph_text: Remiksanu i remasteriranu inačicu, koja je sadržavala četiri bonus skladbe, Capitol Records objavio je 2004. godine u kampanji ponovnog objavljivanja starijih albuma skupine.<ref> Prema knjižici albuma na remasteriranoj inačici Cryptic Writingsa Dave Mustaine trebao je promijeniti mnoge tekstove na zahtjev novog menadžera skupine, Buda Pragera. Knjižica sugerira da Mustaine nije bio zadovoljan takvim prijedlogom, ali ostali intervjui pokazuju da je grupa aktivno tražila i na koncu prihvatila Pragerove savjete u pogledu albuma. U knjižici albuma Mustaine je dodatno napisao: "Mislio sam da će mi taj tip (Prager) pomoći u tome da dosegnem to nedokučivo prvo mjesto na ljestvicama koje sam toliko želio".